Fenolhedés - Wikipèdia

# Fenolhedés

### Un article de Wikipèdia, l'enciclopèdia liura.

Fenolhedés o la Fenolheda es un parçan d'Occitània[1] (e de lenga occitana), dins la region istorica de Lengadòc, situat essencialament dins lo departament francés dels Pirenèus Orientals e tanben un pauc dins lo departament d'Aude amb la Val de Santa Crotz (fòra lo Fenolhedés occitan, la rèsta dels Pirenèus Orientals se compausa de comarcas catalanas). Fenolhedés confronta al nòrd e a l'oèst los parçans occitans de las Corbièras e del País de Saut (Lengadòc) e al sud las comarcas catalanas de Rosselhon e Conflent.

Sa capitala es Sant Pau de Fenolhet.

Lo gentilici es fenolhedés -esa.

## [Modificar] Istòria

Lo vilatge de Prats de Sornhan

Fenolhedés formava inicialament una partida del comtat de Rasés. En 870, devenguèt possession del comte d'Urgèl e de Cerdanha e l'abadiá de Sant Miquel de Cuixà i espandiguèt las sieunas possessions en creant lo monastèri de Sant Pau de Fenolhet. En 990 passèt jol vassalatge dels comtes de Besalú fins a 1111 e posteriorament dels comtes de Barcelona. Los ligams feudals se compliquèron entre los comtes de Barcelona, de Fois, de Tolosa e de Carcassona, e la crisi de la Crosada dels Albigeses. Fin finala amb lo Tractat de Corbeil (1258), Fenolhedés passèt definitivament a la corona francesa. Aprèp lo Tractat dels Pirenèus, Fenolhedés s'incorporèt al departament dels Pirenèus Orientals, levat la Val de Santa Crotz qu'es dins lo departament d'Aude.

## [Modificar] Comunas de Fenolhedés

| S'es demandat de verificar l'ortografia o la gramatica d'aqueste article; lo podètz corregir en lo modificant. Se venètz d'apausar lo bendèl, clicatz sus aqueste ligam per crear la discussion. S'es la redaccion o la presentacion que son de reveire, mercé de pausar lo modèl {{Redaccion}}.

Nom occitan
Ansinhan
Arbossòls
Belhestar
Calce
Camporsin
Caramanh
Cassanhes
Caudièrs de Fenolhet
Estagel
Felhuns
Fenolhet
Fòssa
Lansac
La Tor de Triniac o La Tor de França
L'Esquérda
Maurin
Montalban del Castèlh
Montner
Pesilhan-de-Conflent
Planesas
Prats de Sornhan
Prunhanas
Rebolhet
Rasiguèras
Cantarnac
Sant Martin de Fenolhet
Sant Pau de Fenolhet
Sornhan
Tarerac
Trevilhac
Trilhan
Viran
Lo Vivièr

Recuperat(ada) de "http://oc.wikipedia.org../../../f/e/n/Fenolhed%C3%A9s.html"

Categorias: Ortografia de verificar • Fenolhedés • Parçan occitan

##### Views

- Article
- Discussion
- Version actuala

##### Recercar

##### Autras lengas

- Català
- Deutsch
- English
- Français